સુરત જિલ્લાના માંગરોળ તાલુકાના પિપોદરા વિસ્તારમાં હાઇવે ઉપર સર્જાતી ટ્રાફિક સમસ્યાને લઈ અનેક આંતરિક રસ્તાનો વાહન ચાલકો ઉપયોગ કરી રહ્યા છે. જેમાં પિપોદરાથી કોઠવા જતાં રસ્તા ઉપર એક એસયુવી કાર તથા એક ટ્રેક્ટર ચાલક પસાર થતી વેળાએ ખેતરાળી વિસ્તારમાં આવેલ કોતર ઉપરથી પસાર થતાં પાણીમાંથી કાર અને ટ્રેક્ટર લઈ જવાનો પ્રયાસ કરતાં કાર ખેચાવા લાગી હતી. સમય સૂચકતા વાપરીને અંદર બેઠેલા વ્યક્તિઓ બહાર નીકળી જતાં તેનો બચાવ થયો હતો. એજ રીતે ટ્રેક્ટર ચાલાકનો પણ બચાવ થયો હતો.